CELEX: C2005/205/49
Language: lv
Date: 2005-08-20 00:00:00
Title: Lieta T-224/05: Prasība pret Eiropas Kopienu Komisiju, ko Oliver Chassagne iesniedza 2005. gada 10. jūnijā

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/27
            
         Prasība pret Eiropas Kopienu Komisiju, ko Oliver Chassagne iesniedza 2005. gada 10. jūnijā
   (Lieta T-224/05)
   (2005/C 205/49)
   tiesvedības valoda — franču
   Eiropas Kopienu Pirmās instances tiesā 2005. gada 10. jūnijā izskatīšanai ir iesniegta prasība pret Eiropas Kopienu Komisiju, ko cēla Olivjē Šasāns [Olivier Chassagne], ar dzīvesvietu Briselē, kuru pārstāv Stefans Rodrigess [Stéphane Rodrigues] un Jola Minači [Yola Minatchy], advokāti.
   Prasītāja prasījumi Pirmās instances tiesai ir šādi:
   
               —
            
            
               atzīt jauno Civildienesta noteikumu VII pielikuma 8. pantu par nelikumīgu un līdz ar to par nepiemērojamu prasītājam;
            
         
               —
            
            
               piespriest prasītājam simbolisku atlīdzību (1) eiro apmērā par nodarīto morālo kaitējumu un septiņus tūkstošus trīs simts septiņdesmit divus (7 372) eiro par nodarīto materiālo kaitējumu;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs, Komisijas ierēdnis, nāk no Reinjonas salas, kas ir Franču aizjūras departamenta sastāvdaļa. Viņš cēla šo prasību pēc tam, kad tika noraidīta viņa sūdzība par 2004. gada augusta mēneša algas aprēķinu, kurā bija ietverta viņa ikgadējo ceļa izdevumu atmaksa.
   Savas prasības atbalstam prasītājs norāda, ka Civildienesta noteikumu VII pielikuma 8. pants attiecībā uz ierēdņu ikgadējo ceļa izdevumu līdz to izcelsmes vietai atmaksu, ir nelikumīgs. Viņš uzskata, ka šis noteikums pārkāpj Kopienu tiesības tiktāl, ciktāl tas rada nevienlīdzīgu attieksmi saistībā ar ierēdņu izcelsmes vietu, kā arī diskrimināciju, kas nav savietojama ar EKL 12. un 299. pantu attiecībā pret ierēdņiem, kas nāk no Franču aizjūras departamenta, kā arī pilsonības dēļ, sakarā ar piederību lingvistiskajai minoritātei, etniskās izcelsmes vai rases dēļ.
   Prasītājs tāpat uzskata, ka ar šo noteikumu tiek pārkāpti citi Kopienu tiesību vispārējie principi, kā pienākums norādīt pamatojumu un samērīguma, atklātības un labas pārvaldības principi, kā arī tiesiskās paļāvības un tiesiskās drošības principi.